# Algirdas Gricius

### Straipsnis iš Vikipedijos, laisvosios enciklopedijos.

Algirdas Gricius (g. 1937 m. vasario 11 d. Klaipėdoje) – fizikas, Lietuvos politinis bei visuomenės veikėjas.

## [taisyti] Biografija

1954 m. baigė Priekulės vidurinę mokyklą. 1960 m. baigė Šiaulių pedagoginį institutą, fizikos mokytojas. 1972 m. technikos mokslų daktaras.

1960-1963 m. Vilniaus elektros skaitiklių gamyklos, Vilniaus namų statybos kombinato inžinierius. 1963-1976 m. Mokslo tyrimo instituto „Venta“ inžinierius, skyriaus vadovas. 1976-1989 m. Lietuvos Mokslų akademijos Puslaidininkių fizikos instituto sektoriaus vadovas. 1989-1992 m. Vilniaus universiteto Tarptautinių santykių instituto mokslinis sekretorius, docentas. 1992-1996 m. Seimo narys. 1996-1998 m. Respublikos Prezidento patarėjas užsienio politikos klausimais. 1998-2000 m. Užsienio reikalų ministerijos patarėjas, Europos integracijos studijų centro tarybos pirmininkas. 2000-2004 m. Seimo narys. 2000-2003 m., 2003-2007 m. ir nuo 2007 m. Vilniaus miesto savivaldybės tarybos narys.

1965-1989 m. TSKP narys, nuo 1990 m. LDDP narys ir LDDP prezidiumo narys, nuo 1998 m. Lietuvos liberalų sąjungos narys, LLS valdybos narys, LLS Krašto apsaugos ir nacionalinio saugumo komiteto pirmininkas. 2003 m. susijungus Liberalų sąjungai, Centro sąjungai ir Moderniųjų krikščionių demokratų partijai, Liberalų ir centro sąjungos (LiCS) ir jos valdybos narys, LiCS Europos integracijos ir užsienio reikalų komiteto pirmininkas, Naujamiesčio poskyrio pirmininkas.

Daugiau kaip 60 mokslinių publikacijų, 6 išradimų autorius arba bendraautoris. 1961 m. Lietuvos rankinio čempionas, 1962-1966 m. Lietuvos rankinio čempionato prizininkas. Moka anglų, rusų kalbas. Lietuvos politologų asociacijos tarybos narys. Apdovanotas Ordino „Už nuopelnus Lietuvai“ Komandoro kryžiumi. Žmona Jūratė.

Rodomas puslapis "http://lt.wikipedia.org../../../a/l/g/Algirdas_Gricius_bcc1.html"

Kategorija: Seimo nariai

##### Views

- Straipsnis
- Aptarimas
- Dabartinė versija

##### Paieška